paragraph_text: Sir Terence David John "Terry" Pratchett, OBE (28. travnja 1948. – 12. ožujka 2015.) bio je engleski autor fantastičnih romana, uglavnom humorističnog tipa. Najpoznatiji je po serijalu 41 romana Disksvijeta (engl. Discworld). Pratchettov prvi roman, Ljudi u tepihu, objavljen je 1971.; prvi Disksvijet roman objavio je 1983. i nakon toga u prosjeku je pisao dvije knjige godišnje. Njegov posljednji roman, Pastirova kruna, objavljen je postumno u kolovozu 2015.